text: Serframsýningin “Í skugganum” sigur søguna um fyrstu kvinnuligu fotografarnar úr Danmark, Íslandi og Føroyum.
text: #000002
text: Tað er fyrstu ferð, níggju útvaldar kvinnur verða navnkendar á felags fotoframsýning í Norðurlondum. Kvinnurnar arbeiddu sum sjálvstøðugir fotografar ymisk tíðarskeið frá 1872 til 1925. Framsýningin vísir á flogið og sjónarringin, sum fyrstu kvinnuligu fotografarnir høvdu, tá ið tær fingust við pallsetan, skjalfestan, tað estetiska og tað tøkniliga.
text: #000004
text: Framsýningin avdúkar, at kvinnur høvdu stóra ávirkan, tá ið danska, íslendska og føroyska fotolistin sóu dagsins ljós. Hon skjalprógvar, at kvinnuligu fotografarnir arbeiddu undir sera ymiskum vinnuligum og verkligum viðurskiftum – ikki bara í Danmark, Íslandi og Føroyum, men eisini í Lofoten, Amerika og Donskum Vesturindia.
text: #000005
text: Heitið á sýningini sipar til, at kvinnuligu fotografarnir bókstaviliga arbeiddu í skugganum, tað vil siga aftan fyri fototólið. Heitið sipar tó eisini til, at kvinnuligu fotografarnir ofta stóðu í skugganum av mannligu starvsfeløgum sínum og enntá arbeiddu í navninum á manninum. Fleiri kvinnuligir fotografar eru á tann hátt horvnir úr søguni. Við sýningini stíga kvinnuligu fotografarnir á fyrsta sinni fram úr skugganum sum ein samlaður bólkur og vinna sær uppiborið pláss í tjóðarligu fotografisøguni.
text: #000006
text: Museum Østjylland hevur gjørt framsýningina og Tjóðsavnið hevur gjørt eyka burturúr føroysku fotografunum.
text: #000008
text: Framsýningin er opin hvønn dag frá 10 – 17 fram til 30. september.
text: #000010